**Høringsdokument**

**Vedtekter Målselvbarnehagene**

Høringsrunde – November/Januar 2022

Innspill sendes pr mail

Havard.johnsen$@$malselv.kommune.no

Frist for innspill 20.januar 2023.

Innhold

[Bakgrunn 2](#_Toc119679208)

[Prosess 2](#_Toc119679209)

[Endringsforslag 3](#_Toc119679210)

[Høringsspørsmål 4](#_Toc119679211)

# Bakgrunn

Det gjennomføres en revidering av vedtektene for barnehagene i Målselv. Denne revideringen initieres fra administrativt nivå.

Bakgrunnen for endringene i vedtektene er endret regelverk på nasjonalt nivå. Særlig knyttet til gratis kjernetid for 1.klassinger.

# Prosess

Høringsperiode er fra 18.november 2022 til 20.januar 2023. De ulike Samarbeidsutvalgene er høringsparter.

Etter utløp av høringsfrist vil innspillene bli bearbeidet og lagt til politisk behandling i februar 2023. De nye vedtektene vil gjelde ved hovedopptak mars 2023 og tre i kraft i barnehagene fra august 2023.

# Endringsforslag

|  |  |  |  |
| --- | --- | --- | --- |
| **Endring** | **Gjeldene versjon** | **Forslag ny versjon** | **Kommentar** |
| 1 | Tall for hver paragraf. Tallet 1 står to ganger.  | Oppdatert til §. Opptak og oppsigelse endres fra 1 til §2. Alle punkter etter dette endres følgelig.  |  |
| 2 | **Eierforhold og forvaltning**Antall avdelinger på hver enkelt barnehage fremkommer i kolonne 3.  | Det foreslås å fjerne kolonne 3.  | Ved endring i barnetall vil antall avdelinger kunne endres uten av dette bør kreve endring av vedtektene.  |
| 3 | **Opptak og oppsigelse** Tredje og fjerde setning:*Ved ledig kapasitet kan plasser tilbys barn som ikke er hjemmehørende i Målselv, for et år av gangen.**Tildelt plass gjelder fram til barnet begynner på skolen, forutsatt at barnet er innbygger i Målselv* | *Ved ledig kapasitet kan plass tilbys barn som ikke er hjemmehørende i Målselv under forutsetning av at hjemkommunen inngår avtale med Målselv kommune.* *Tildelt plass gjelder fram til barnet begynner på skolen.**Som hovedregel tas barn opp i barnehage i den skolekretsen barnet tilhører* | Målselv inngikk fra 1.mai 2022 avtale med Balsfjord kommune. Avtalen innebærer at barn som tas inn i barnehagen i Målselv beholder rett til barnehageplass ut barnehageløpet eller til foresatte sier barnehageplassen opp. Forslag til nytt punkt som følger av ønske om å etablere stabile grupper og tett foreldresamarbeid tidlig.  |
| 4 | **Søknad***.... Søknader som kommer inn etter søknadsfristen vil ikke bli behandlet i hovedopptaket, men ved nærmeste suppleringsopptak. Tildelt plass gjelder fram til barnet begynner på skolen, forutsatt at man er innbygger i kommunen.* | Her foreslås tre alternativer som kan vurderes1. Det gjennomføres ikke opptak utenfor hovedopptak
2. Det gjennomføres et suppleringsopptak med søknadsfrist 1.september og oppstart fra januar påfølgende år.
3. Det gjennomføres løpende supplerende opptak. Søknader vurderes måneden i forkant av ønsket oppstart.
 | Det er behov for å konkretisere retningslinjer for suppleringsopptak. Den økonomisk og personellmessige løsningen som vil være mest forutsigbar er alternativ a. Løsning c er den som er nærmeste dagens praktisering, men byr på utfordringer knyttet til personellsituasjonen og forutsigbarhet i budsjettering. Løsning b vil være en mellomting.  |
| 5 | **Opptakskriterier***Følgende kriterier legges til grunn ved opptak:* | *Følgende kriterier legges til grunn ved opptak dersom det skal prioriteres mellom ulike søknader:* |  |
| 6 | **Oppsigelse***Oppsigelse av plass skjer elektronisk via kommunens hjemmeside. Det er en måneds oppsigelsestid og den vil da tidligst gjelde fra slutten av påfølgende måned.* | **Oppsigelse***Oppsigelse av plass skjer elektronisk via kommunens hjemmeside. Det er en måneds oppsigelsestid gjeldende fra den 1. i påfølgende måned.* | Det foreslås en konkretisering av oppsigelsestid. Det kan vurderes endrede regler for skolestartere der det innføres en siste frist for oppsigelse før oppstart i skole. |
| 7 | **Søskenmoderasjon***Søskenmoderasjon gis med 30% for barn nr 2, og med 50% for barn nr 3.Søskenmoderasjonen gjelder for de av søsknene som har kortest oppholdstid i barnehagen.* | **Søskenmoderasjon***Søskenmoderasjon gis med 30% for barn nr 2, og med 100% for barn nr 3.Søskenmoderasjonen gjelder for de av søsknene som har kortest oppholdstid i barnehagen.**Det gis også søskenmoderasjon etter søknad dersom søsken går i barnehage og i SFO. Denne søskenmoderasjonen gis i SFO.*  | Oppdateres i tråd med endring i regelverk, samt kommunalt vedtak om samordning mellom barnehage og SFO |

# Høringsspørsmål

1. Det ønskes særlig tilbakemelding på endringspunkt 4 og 6.
2. Har SU andre høringsinnspill eller forslag til endringer av vedtektene.